b'\n_START_ARTICLE_\nCarl Nyr\xc3\xa9n\n_START_PARAGRAPH_\nCarl Johan Albert Nyr\xc3\xa9n (s. marraskuu 1917 Sandseryd, J\xc3\xb6nk\xc3\xb6pingin l\xc3\xa4\xc3\xa4ni \xe2\x80\x93 9. marraskuuta 2011 oli ruotsalainen arkkitehti.\n_START_SECTION_\nUra\n_START_PARAGRAPH_\nCarl Nyr\xc3\xa9n perusti 1948 Tukholmaan edelleen toimivan, nykyisin henkil\xc3\xb6kunnan omistaman toimiston Nyr\xc3\xa9ns Arkitektkontor. Vuonna 1967 h\xc3\xa4n sai juuri perustetun Tr\xc3\xa4priset-palkinnon "hyv\xc3\xa4st\xc3\xa4 ruotsalaisesta puuarkkitehtuurista". Kuninkaallinen teknillinen korkeakoulu my\xc3\xb6nsi h\xc3\xa4nelle kunniatohtorin arvon 1985 ja h\xc3\xa4n sai 1994 Ruotsin insin\xc3\xb6\xc3\xb6ritieteiden akatemian suuren kultamitalin, jonka mukaan h\xc3\xa4n on "tiedon levitt\xc3\xa4misen, laajan materiaalintuntemuksen, psykologisen el\xc3\xa4ytymiskyvyn ja hallinnollisen kyvykkyyden avulla yhdist\xc3\xa4nyt parhaan ruotsalaisessa rakennusperinteess\xc3\xa4"._NEWLINE_Carl Nyr\xc3\xa9n sai Kasper Salinin palkinnon nelj\xc3\xa4 kertaa, ensimm\xc3\xa4isen kerran 1965 Malm\xc3\xb6n opettajakorkeakoulun suunnittelusta ja viimeisen kerran Klarahusetista Tukholmassa 1990._NEWLINE_Nyr\xc3\xa9nin vanhemmat olivat Ruotsin l\xc3\xa4hetyskirkon (Svenska Missionkyrkan) entinen l\xc3\xa4hetysjohtaja Johan Albert Nyr\xc3\xa9n ja Hilda Lundkvist. H\xc3\xa4n suunnitteli muun muassa kirkkorakennuksia useille kirkon seurakunnille, esimerkiksi V\xc3\xa4sterortskyrkanin V\xc3\xa4llingbyss\xc3\xa4, jonka hiekkapuhallettusta betonista tehty sisus sai arkkitehti Le Corbusierin luonnehtimaan sit\xc3\xa4 yhdeksi kolmesta maailman kauneimmasta kirkosta. My\xc3\xb6s niin sanottu l\xc3\xa4hetyskappeli Svenska Missionkyrkanin pappiskoulussa sai kiitosta, kun Arkitektur-lehti nimesi sen yhdeksi Ruotsin kauneimmista jumalanpalvelustiloista. Sen suunnittelusta Nyr\xc3\xa9n sai Tr\xc3\xa4priset-palkinnon.'